《满庭芳 七夕》
明代·沈宜修

玉树香浮，金波彩泛，细风轻送云行。桥边乌鹊，千古说多情。

何事欢娱易散，空怊怅、玉镜银屏。堪怜处，年年芳草，青黛锁秋横。

盈盈。增怅望、更更漏点，处处鸡声。看疏星渐晓，珠露飞英。

肠断鲛绡帕上，休回首、枉自魂惊。还须问，长河渺渺，流向几时平。

作者简介：（1590—1635）苏州府吴江人，字宛君。山东副使沈珫之女，工部郎中叶绍袁之妻。工诗词，生三女皆能诗，母女相与题花赋草。因女死神伤而卒。绍袁集妻女之作，编为《午梦堂十集》。